Эстемирова, Наталья Хусаиновна

Эстемирова Наталья Хусайнан йоI () — российски бакъоларйархо, журналист, «Мемориал» цӀе йолу бакъоларйаран центран белхало. Дуьнен чу йаьлла 1958-чу шеран 28 фервалехь Камышлов гӀалахь- йийна 2009 шеран 15 июлехь Гази-Йуьртахь, ГӀалгӀай махкахь.

 Дахар 
Наталья Эстемирован да Хусейн къоман нохчи вара. Дерриг нохчийн къам санна иза шен доьзалца Сибрехьа вахийтан хиллера 1944-чу шеран 23-чу февралехь. Казахстанер цӀа даха бакъо йелча Хусейн Урале кхечира. Цигахь цуьнан безам кхийтира Клавдия бохуш оьрси йоӀига. Хусейнан а, Клавдиян а йиъ йоӀ йара. Царех йоккханаг- Наталья йара. Уьш Ӏаш бара Камышловехь, цигахь Натальяс чаккхйаьккхира ишкола а, хьехархойн училище а. Цуьнан специализаци- йуьхьенцара ишколан хьехархо йара.

 Дешар а, белхаш а 
Натальяс чекхйаккхара Нохчийн-ГӀалгӀайн пачхьалкхан университетан исторически факультет. 1998 шо кхаччалц историн хьехархо болх бира цо Cоьлжа-ГӀалин йуккъера № 7 ишколехь. Йуха болайелира цуьнан бакъоларйаран болх.

Тутмакхашан набахти чохь йолу хьелашан латторан Комисси йукъахь йара Эстемирова. Цо болх бора фальсификаци йина уголовни девнашца, кест-кеста изоляторшка лелара, нахан таӀзарш дарехь дуьйцура, таллам бора адамаш лачкъдина меттигашкахь а.

 Эстемирова йер 
Московки «Human Rights Watch» бюрон куьйгалхочо Татьяна Локшинас дийцарехь, 2009-чу шеран 15-чу июлехь 08:30 долуш шен цӀен гена доцуш девзаш доцуш адамаш лачкъира Наталья. Наталья шен хеннахь балха ца йеара, цундела орца даьккхира «Мемориалан» белхалоша. Цул тӀаьхьа, Богдан Хмельницки ураме кхечира уьш. Цигахь ши тоьшалхочо тоьшал дира, Наталья кӀайн ВАЗ чу таттар, Натальяс мох туьйхира ша лачкъ йеш йу аьлла.

Россин Прокуратуран следственни комитетан пресс-секретарь Владимир Маркинс дийцарехь, федеральни трасс «Кавказ» гена доцуш карийна коьрт чу а, накха чу йиттина тоьпаштоьхна зудчун дегӀ. Иза дара ГӀаьзи-Йуьртахь а. Цуьнан тӀоьрмиг чохь Наталья Эстемирова цӀарах паспорт а, удостоверени а дара.

2009-чу шеран 16 июлехь Соьлжа-гӀалахь Наталья Эстемирован тезет хӀоьттира. Цига 100—500 веара. Цул тӀаьхьа, Эстемирова дӀайоьллира Гуьмсан-кӀоштан Ишхой-Эвлахь.

 Доьзал 
Да Ишхой-Эвлахь вина, къоман- нохчи вара, нана- оьрси йу.

Наталья йисина Ӏаш йара. Цуьнан майра вина дукха хан йара.

Натальян йоI- Лана Сайдаминовна Эстемирова йина 1994-чу шарахь. Бобер йисича, иза Йоккха Британи деша йахара. ХӀинца Лондонехь Ӏаш йу. Цо чекхйаьккхира Лондонан экономикин а, политикин а ишкола. Цуьнан специализаци «халкъашна йуккъера йукъаметтигаш» йу. Лана марехь йу, иза йаздархо а, жигархо а йу.

Натальян йиша Светлана а, ваша Леонид а Екатеринбургехь Ӏаш бу.

 Билгалдахарш 

Категори:Нохчийчуьра бакъоӀалашъярхой